ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Δεκεμβρίου 1995 σχετικά με την αίτηση που υπέβαλε το Ηνωμένο Βασίλειο στην Επιτροπή με σκοπό να εξαιρεθούν ορισμένες μεταφορές από την εφαρμογή της οδηγίας αριθ. 89/684/ΕΟΚ του Συμβουλίου για την επαγγελματική κατάρτιση ορισμένων οδηγών οχημάτων που μεταφέρουν οδικώς επικίνδυνα εμπορεύματα (Το κείμενο στην αγγλική γλώσσα είναι το μόνο αυθεντικό) (95/543/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/684/ΕΟΚ της 21ης Δεκεμβρίου 1989 του Συμβουλίου σχετικά με την επαγγελματική κατάρτιση ορισμένων οδηγών οχημάτων που μεταφέρουν οδικώς επικίνδυνα εμπορεύματα, και ιδίως το άρθρο 3 (1), Εκτιμώντας: ότι η κυβέρνηση του Ηνωμένου Βασιλείου απηύθηνε στις 26 Ιουνίου 1995 επιστολή στην Επιτροπή με την οποία της ζητά, σύμφωνα με το άρθρο 3 της ανωτέρω οδηγίας, να της παρασχεθεί η δυνατότητα να εξαιρέσει από την εφαρμογή της οδηγίας, για μια ανανεώσιμη περίοδο δύο ετών από την ημερομηνία έγκρισης της παρούσας απόφασης, τη μεταφορά MDI, άλλως γνωστού ως 4,4'-διισοκυανικο-διφαινυλο-μεθάνιο ή μεθυλενοδις-4-ισοκυανικο-φαινύλιο ότι οι βρετανικές αρχές πρόκειται να απαιτήσουν να περιορίζονται οι εν λόγω μεταφορές σε εγχώριες μόνο διαδρομές 7 ότι οι υπόλοιπες διατάξεις που ισχύουν εν γένει για τη μεταφορά του συγκεκριμένου προϊόντος, ιδίως όσον αφορά την ταξινόμηση, συσκευασία και επισήμανση δεν υπάγονται στο πεδίο εφαρμογής της οδηγίας και ότι ως εκ τούτου η αίτηση εξαίρεσης δεν τα αφορά 7 ότι η αίτηση του Ηνωμένου Βασιλείου αφορά εγχώριες μεταφορές οι οποίες, λόγω των ιδιαιτέρων χαρακτηριστικών τους, παρουσιάζουν ελάχιστο κίνδυνο πρόκλησης ατυχημάτων ή ρύπανσης του περιβάλλοντος 7 ότι, ιδίως, η συγκεκριμένη ουσία έχει καταταχθεί στην κατηγορία 6.1, ομάδα συσκευασίας ΙΙΙ, βάσει του UN 2489, λόγω της φαινομενικής τοξικότητάς της κατά την εισπνοή 7 ότι, ωστόσο, τα δεδομένα που συνδέονται με την ιδιότητα αυτή έχουν εξαχθεί με τεχνητό τρόπο, χρησιμοποιώντας ένα εισπνεύσιμο αερόλυμα, συνθήκες οι οποίες δεν σχετίζονται με αυτές οι οποίες ισχύουν κατά τη μεταφορά και επομένως δεν δημιουργούν συγκεντρώσεις οι οποίες θα ήταν δυνατόν να υπάρξουν σε περίπτωση ατυχήματος κατά τη μεταφορά 7 ότι, επομένως, η ουσία δεν θα πρέπει πλέον να θεωρείται ότι παρουσιάζει κίνδυνο κατά τη μεταφορά της 7 ότι, ως εκ τούτου, η αίτηση κρίνεται δικαιολογημένη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το Ηνωμένο Βασίλειο εξουσιοδοτείται να εξαιρεί της εφαρμογής της οδηγίας 89/684/ΕΟΚ τους οδηγούς οχημάτων τα οποία εκτελούν εγχώριες μεταφορές MDI, άλλως γνωστού ως 4,4'-διισοκυανικο-διφαινυλο-μεθάνιο ή μεθυλενοδις-4-ισοκυανικο-φαινύλιο, υπό τον όρο ότι αυτές πραγματοποιούνται με οχήματα με βρετανική άδεια κυκλοφορίας και ότι περιορίζονται σε εγχώριες μόνο διαδρομές. Άρθρο 2 Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας. Βρυξέλλες, 11 Δεκεμβρίου 1995.

[Source: multi_eurlex | Tokens: 2674]